หุ้นเช้าปิดบวกเล็กน้อย 0.77 จุด
31 ส.ค.ดัชนีปิดที่ 1,215.32 จุด เพิ่มขึ้น 0.77 จุด หรือ 0.06 % มูลค่าการซื้อขายเบาบาง 9,757 ล้านบาท
31 ส.ค. 2555

31 ส.ค.ดัชนีปิดที่ 1,215.32 จุด เพิ่มขึ้น 0.77 จุด หรือ 0.06 % มูลค่าการซื้อขายเบาบาง 9,757 ล้านบาท 
เปิดตลาดเช้าดัชนีปรับลดลง แต่ก็มีแรงดีดกลับมาแนวบวกและปิดที่ 1,215.32 จุด จุด ซึ่ง บล.ดีบีเอส วิคเคอร์ส (ประเทสไทย) ระบุว่า สำหรับวันนี้ คาดว่าดัชนีจะแกว่งตัวในกรอบแคบ เพราะส่วนใหญ่รอ ผลประชุมประจำปีของธนาคารกลางสหรัฐ (เฟด) คืนนี้ ขณะที่ประเมินว่าการอ่อนตัวลงของตลาดเมื่อวานนี้ได้สะท้อนความเชื่อที่ว่านายเบอร์นันเก้จะไม่ส่งสัญญาณการออกมาตรการเพิ่มเติมในรอบนี้ไปแล้ว จากนี้ไปก็จะ Focus ไปยังผลการประชุมธนาคารกลางยุโรป(อีซีบี) วันที่ 6 ก.ย., ผลตัดสินของศาลรัฐธรรมนูญเยอรมนีว่ากองทุน ESM ชอบด้วยกฎหมายหรือไม่ในวันที่ 12 ก.ย. และผลการประชุมเฟดในวันที่ 12-13 ก.ย.55 ว่า ECB จะมีแนวทางในการยับยั้งวิกฤตยูโรโซนและเศรษฐกิจที่ชะลอตัวอย่างไร และเฟดมีมุมมองต่อการฟื้นตัวของเศรษฐกิจอย่างไร และระดับของความจำเป็นในการออกมาตรการกระตุ้นเศรษฐกิจใหม่ๆ จะมีแค่ไหน 
ส่วนการประชุมกนง.ของไทยในวันที่ 5 ก.ย.55 คาดว่าจะยังไม่มีการปรับอัตราดอกเบี้ยนโยบาย R/P 1 วันที่ปัจจุบันเท่ากับ 3.00% แต่มีโอกาสเพิ่มขึ้นในการที่จะปรับอัตราดอกเบี้ยลงในระยะต่อไปเมื่อพิจารณาจากการชะลอตัวของการผลิตภาคส่งออก การขยายตัวของมูลค่าส่งออกที่มีโอกาสต่ำกว่า 7% ในปีนี้ และการบริโภคในประเทศที่เติบโตในอัตราต่ำลงเพราะแรงส่งจากการบริโภคหลังน้ำท่วมใกล้จบแล้ว 
กลยุทธ์การลงทุน เลือกซื้อจังหวะราคาหุ้นอ่อนตัว โดยเน้นไปยังหลักทรัพย์ที่มีแนวโน้มของผลประกอบการแข็งแกร่ง เติบโตต่อเนื่องหรือหุ้นที่มี Turnaround ขณะที่มูลค่าการลงทุน ยังจูงใจ ซึ่งหลักทรัพย์ที่น่าสนใจ ส่วนกลุ่มสื่อสาร จะเป็นลักษณะการลงทุนที่อิงกับข่าวการเปิดประมูลใบอนุญาต 3G ใหม่ในเดือนต.ค.นี้ 
แนวต้านระยะสั้นเป็น 1220 จุดหรือ 1230 จุด ซึ่งถ้าดัชนีไม่สามารถผ่าน 1230 จุด อาจหมายถึงการอ่อนตัวลงอีกรอบ ซึ่งจะมีแนวรับถัดไปที่ 1170 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
TRUE       มูลค่าการซื้อขาย  640 บาท ปิด  4.28 บาท เพิ่มขึ้น 0.08 บาท (+1.90%)    
INTUCH   มูลค่าการซื้อขาย  456 บาท ปิด  65.50 บาท เพิ่มขึ้น 0.25 บาท (+0.38%)    
ADVANC  มูลค่าการซื้อขาย 382 บาท ปิด  213.00 บาท เพิ่มขึ้น 1.00 บาท (+0.47%)    
BANPU    มูลค่าการซื้อขาย 350 บาท ปิด  448.00 บาท เพิ่มขึ้น 4.00บาท (+0.90%)    
KTB         มูลค่าการซื้อขาย 323 บาท ปิด 16.60 บาท เพิ่มขึ้น 0.30 บาท (+1.84%)